DA Den Europæiske Unions Tidende C 103/11

KOMMISSIONENS AFGØRELSE

af 27. marts 2014

om anerkendelse af Control Union Certification B.V., Nederlandene, som overvågningsorgan i henhold til forordning (EU) nr. 995/2010 om fastsættelse af krav til virksomheder, der bringer træ og træprodukter i omsætning

(2014/C 103/07)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EU) nr. 995/2010 af 20. oktober 2010 om fastsættelse af krav til virksomheder, der bringer træ og træprodukter i omsætning (1), særlig artikel 8, stk. 3, og

ud fra følgende betragtninger:

(1) Kommissionen modtog den 6. juni 2012 en ansøgning om anerkendelse af Control Union Certification B.V., Nederlandene, med en erklæring om, at ansøgeren agter at fungere som et overvågningsorgan i alle medlemsstater.

(2) Europa-Kommissionen bekræftede modtagelsen af ansøgningen den 6. juni 2012.

(3) I overensstemmelse med artikel 2, stk. 5, i Kommissionens delegerede forordning (EU) nr. 363/2012 af 23. februar 2012 om procedureregler for anerkendelse og inddragelse af anerkendelse af overvågningsorganer i henhold til forordning (EU) nr. 995/2010 af 20. oktober 2010 om fastsættelse af krav til virksomheder, der bringer træ og træprodukter i omsætning (2), sendte Europa-Kommissionen den 31. oktober 2012 ansøgningen til høring i de berørte medlemsstater. Der er modtaget bemærkninger fra Tyskland, Frankrig, Sverige og Nederlandene inden for den fastsatte frist på en måned.

(4) I medfør af artikel 3 i forordning (EU) nr. 363/2012 blev ansøgeren i en e-mail af 30. januar 2013 anmodet om at fremlægge supplerende oplysninger.

(5) Den 25. februar 2013 fremlagde ansøgeren de ønskede supplerende oplysninger og indgav en revideret ansøgning.

(6) I Bruxelles den 14. marts 2013 blev der holdt møde i en styringsgruppe i Kommissionen, som er nedsat specifikt for at vurdere ansøgninger om anerkendelse som overvågningsorganer, på hvilket ansøgeren personligt redegjorde for sin ansøgning.

(7) I medfør af artikel 3 i forordning (EU) nr. 363/2012 blev ansøgeren i en e-mail af 5. april 2013 anmodet om at fremlægge supplerende oplysninger og præciseringer.

(8) Ansøgeren indgav de ønskede supplerende oplysninger og præciseringer den 3. maj 2013.

(9) Ansøgeren fik i en e-mail af 18. juli 2013 tilsendt en tredje anmodning om supplerende oplysninger og præciseringer i medfør af artikel 3 i forordning (EU) nr. 363/2012.

(10) Ansøgeren besvarede spørgsmålene og indgav de ønskede oplysninger i en e-mail af 3. september 2013.

(11) Ansøgeren fik i en e-mail af 4. december 2013 tilsendt en sidste anmodning om supplerende oplysninger og præciseringer i medfør af artikel 3 i forordning (EU) nr. 363/2012.

(12) Ansøgeren besvarede spørgsmålene og indgav de relevante oplysninger i en e-mail af 4. december 2013.

(13) På grundlag af de dokumenter, der er fremlagt af ansøgeren, konkluderede styringsgruppen den 19. december 2013, at ansøgningen opfyldte kravene i artikel 8, stk. 2, i forordning (EU) nr. 995/2010, og at Kommissionen kunne anerkende ansøgeren som overvågningsorgan.

(14) Europa-Kommissionen har på grundlag af den forelagte dokumentation vurderet, om ansøgeren opfylder kravene i artikel 8, stk. 2, i forordning (EU) nr. 995/2010, og finder, at Control Union Certification B.V., Nederlandene, Meeuwenlaan 4-6, 8011 BZ Zwolle, opfylder kravene i artikel 8, stk. 2, i forordning (EU) nr. 995/2010 —

VEDTAGET DENNE AFGØRELSE:

Artikel 1

Control Union Certification B.V., Nederlandene, Meeuwenlaan 4-6, 8011 BZ Zwolle, anerkendes som overvågningsorgan i medfør af artikel 8, st. 3, i forordning (EU) nr. 995/2010.

Artikel 2

Generaldirektøren for Generaldirektoratet for Miljø pålægges at sikre, at ansøgeren og de kompetente myndigheder i alle medlemsstater underrettes om denne afgørelse, og at afgørelsen offentliggøres straks på Kommissionens websted.

Udfærdiget i Bruxelles, den 27. marts 2014. På Kommissionens vegne Janez POTOČNIK Medlem af Kommissionen

(1) EUT L 295 af 12.11. 2010, s. 23.

(2) EUT L 115 af 27.4.2012, s. 12.